Diari Oficial de la Generalitat Valenciana


Sumari del DOGV 9648, del 26-07-2023 (2023/8352)

RESOLUCIÓ número 811/2023, de 21 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual s'amplia el termini per a resoldre la convocatòria per a la provisió, pel sistema de lliure designació, del lloc de treball de naturalesa funcionarial número 16, cap d'Unitat d'Anàlisi i Investigació III. (Convocatòria LD 2/2023).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9648

Data del DOGV
:   26-07-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/8352


Data del document
:   21-07-2023

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ número 811/2023, de 21 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual s'amplia el termini per a resoldre la convocatòria per a la provisió, pel sistema de lliure designació, del lloc de treball de naturalesa funcionarial número 16, cap d'Unitat d'Anàlisi i Investigació III. (Convocatòria LD 2/2023). [2023/8352]  
   
  
Mitjançant Resolució número 516/2023, d'11 de maig, del director de l'Agència de Prevenció i Lluita contra el Frau i la Corrupció de la Comunitat Valenciana, es va convocar la provisió, pel sistema de lliure designació, del lloc de treball vacant de naturalesa funcionarial número 16, cap d'Unitat d'Anàlisi i Investigació III, (convocatòria LD 2/2023).  
  
De conformitat amb el que s'estableix en la base setena de les quals regeixen la convocatòria, s'haurà de resoldre la mateixa en un termini no superior a dos mesos, comptats des de l'endemà de la data de finalització del termini de presentació de sol·licituds.  
Tenint en compte que el període estival dificulta tant la presència de les persones titulars de les diferents direccions que han de continuar amb la tramitació del procediment, com l'assistència de les persones aspirants a les entrevistes i/o proves que es convoquen per a procedir a la selecció i, a l'efecte de garantir la màxima concurrència d'aquestes durant el desenvolupament del procediment de provisió de lloc, així com el compliment del termini establert en les bases que regulen la convocatòria, es considera necessari ampliar en dos mesos el termini previst per a la seua resolució.  
L'article 23 de la Llei 39/2015, d'1 d'octubre, del procediment administratiu comú de les administracions públiques, estableix la possibilitat d'ampliació del termini màxim de resolució dels procediments administratius per un termini no superior a l'inicialment establert.  
  
Per tot això, en virtut de les funcions recollides en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), resolc:  
  
Primer  
Ampliar en dos mesos el termini màxim de resolució de la convocatòria per a la provisió, pel sistema de lliure designació, del lloc de treball vacant, de naturalesa funcionarial, número 16, cap d'Unitat d'Anàlisi i Investigació III, d'aquesta Agència, pels motius assenyalats en la part expositiva de la resolució.  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
De conformitat amb el que s'estableix en l'article 23.2 de la Llei 39/2015, d'1 d'octubre, del procediment administratiu comú de les administracions públiques, contra la present resolució no cap recurs.  
  
  
València, 21 de juliol de 2023.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan Antoni Llinares Gómez.